經數: 二○一六

經名: 宗鏡錄卷第九十九

頁數: 九五一

上	欄

識淵覽才辯絶倫. 誕名天竺爲諸國所推. 所

愧以爲所不盡者. 唯以人不信用其言爲憂.

其國中有大天神驗黃金像之坐身二丈. 號

曰大自在天. 人有心願能令現世如意. 提婆

詣廟心入拜見. 主廟者言. 天像至神. 人有見

者旣不敢正視. 又令人退後失守百日. 汝但

詣門心願何須見耶. 提婆言若神必能如汝

所說. 乃從令我見之. 若不如是. 豈是吾之

所欲見耶. 時人奇其志氣伏其明正. 隨入廟

者數千萬人. 提婆旣入. 天像挺動其眼怒目

視之. 提婆問. 天神則神矣. 何其小也. 當以

精靈感人智德伏物. 而假黃金以目. 多動□

1○以熒惑. 非所望也. 卽便登梯鑿出其眼.

時諸觀者咸有疑意. 大自在天何爲一. 小婆

羅門所困. 將無名過其實理屈其詞耶. 提

婆曉衆人言. 神明遠大. 故以近事試我. 我得

其心. 故登金聚出□*○. 令汝等知神不假

質精不託形. 吾旣不慢. 神亦不辱也. 言已而

出. 卽以其夜心諸供備. 明日淸旦敬祠天神.

提婆先名旣重加以智參. 神契其所發言. 聲

之所及無不響應. 一夜之中供具精饌有物

必備. 大自在天. 貫一肉形數高四丈. 左眼枯

沒而來在坐. 歷觀供饌歎未曾有. 嘉其德力

能有所致. 而告之言. 汝得我心. 人得我形. 汝

以心供. 人以質饋. 知而敬我者. 汝畏而誣我

者人. 汝所供饌盡善盡美矣. 唯無我之所須.

能以見與眞上施也. 提婆言. 神鑒我心惟命

是從. 神言. 我所2乏者左眼能與我者便可

出之. 提婆言. 敬如天命. 卽以左手出眼與之.

中	欄

天神力故出而隨生. 索之不已. 從旦終朝出

眼數萬天神讚曰. 善哉摩納. 眞上施也. 欲心

何願必如汝意. 提婆言. 我稟明於心不假外

也. 唯恨悠悠童蒙. 不知信受我言. 神賜我願

必當令我言不3虛設. 唯此爲請他無所須神

言. 必如所難. 於是而退詣寺. 受出家法剃髮

法服. 周遊揚化於天竺大國之都. 四衢道中

敷高座作三論言. 一切諸聖中佛聖最第一.

一切諸法中佛法正第一. 一切救世衆佛僧

爲第一. 八方諸論士有能壞此語者. 我當斬

首以謝其屈. 所以者何. 立理不明是爲愚癡.

愚癡之4頭非我所須. 斬以謝屈甚不惜也. 八

方論士旣聞此言. 亦各來集. 而立誓言. 我

等不如亦當斬首. 愚癡之頭亦所不惜. 提婆

言. 我所修法仁言萬物. 要不如者當剃汝鬚

髮以爲弟子. 不斬首也. 立此要已各撰名理

建無方論. 而與酬酢. 智淺情近者一言便屈.

智深情遠者極至二日則辭理俱□. 卽皆下

髮. 如是日日王家送衣□. 終竟三月度十餘

萬人. 釋曰. 稟明於心不假外者. 審如斯語何

往不從. 故能德動明神. 鑿大自在天之眼. 化

諧人意度十萬外道之心. 可謂救世良醫度

人妙術. 不得斯旨悲願何成. 自利利他理窮

於此天台無量壽佛疏云. 就一字說者. 釋

論云. 所行如所說. 所說卽是敎. 如卽是理. 行

卽是行. 佛卽是法身. 觀卽般若. 無量壽卽解

脫. 當知卽一達三卽三達一. 一中解無量無

量中解一. 於一字上達無量義. 肉諸字. 肉一

題. 肉一經. 肉一切經耶. 故經云若聞首題名

下	欄

字所得功德不可限量. 若不如上解者. 安獲

無限功德耶. 釋云. 若不歸一心解. 安獲無限

功德. 以無量功德卽一心具足. 若離心所見

皆不圓滿悉成邪倒. 設具行門皆成分限

起信疏云. 夫眞心寥廓. 絶言像於筌Ｃ. 沖漠

希夷. 亡境智於能所. 非生非滅. 四相之所不

遷. 無去無來. 三際莫之能易. 但以無住爲性.

隨派分岐. 逐迷悟而昇比. 任因緣而起滅. 雖

繁興鼓躍. 未始動於心原. 靜鑒虛凝. 未嘗

乖於業果. 故使不變性而緣起. 染淨□分. 不

捨緣而卽眞. 凡聖一致. 其猶波無異水之動.

故卽水以辯於波. 水無異動之濕. 故卽波以

明於水. 是則動靜交徹眞俗雙融. 生死涅槃

夷齊同貫 安樂集云. 問. 何因一念佛之力.

能斷一切諸障. 答. 如經云. 譬如有人用師子

筋以爲琴絃. 音聲一奏一切餘絃悉皆斷壞.

若人菩提心中行念佛三昧者. 一切煩惱一

切諸障悉皆斷滅. 亦如有人□取牛羊驢馬

一切諸乳置一器中. 若將師子乳一□投之

直過無難. 一切諸乳悉皆破壞變爲淸水.

若人但能菩提心中行念佛三昧者. 一切惡

魔諸障直過無難寶藏論注云. 實此非彼

實彼非此. 鳥跡空文奇特現矣者. 破彼此也.

諸法如幻. 5比鳥跡空文皆從心生奇特現矣.

又云. 光超日月德越太淸. 萬物無作一切無

名. 轉變天地自在縱橫者. 萬物不能自立. 人

爲作名. 皆自心起轉變天地. 了一切唯心. 則

萬法無累其神明. 卽所向自由卽自在縱橫.

天台涅槃疏云. 煩惱與身一時者. 除彼所

經數: 二○一六

經名: 宗鏡錄卷第一百

頁數: 九五二

上	欄

計之一時. 若是所解言一時者. 此是前後而

一時. 一時而前後只於一時義中說有前後.

卽煩惱爲前. 身屬於後. 何以故. 因果無二

色心體一. 三道三德一念無乖. 五陰五脫

刹那理等. 貴在破執執已了性同空. 空無

前後. 如炷與明一時有. 要因炷有明. 煩惱與

身亦然. 故知前後一心一心前後. 如是解者

有何差別. 只恐心外取法而1自異耳杜順

和尙攝境歸心眞空觀云. 謂三界所有法唯

是一心. 心外更無一法可得. 故曰歸心. 謂

一切分別但由自心. 曾無心外境能與心爲

緣. 何以故. 由心不起外境本空. 論云. 由依

唯識故境本無體. 眞空義成故. 以塵無有故.

本識卽不生. 由此方知由心現境. 由境顯心.

心不至境. 境不入心. 常作此觀智慧甚深

唯識序云. 離心之境克食. 卽識之塵斯在. 帶

數之名攸顯. 唯識之稱兆彰. 故得一心之旨.

永傳而不窮. 八識之燈. □然而無盡

宗鏡錄卷第九十九

*戊申歲分司大藏都監開板

宗鏡錄卷第一百

*慧日永明寺主智覺禪師延壽集

東國義相法師釋華嚴經云. 當知此一部華

嚴經. 雖七處九會. 而唯在十地品. 所以者何.

以根本攝法盡故. 雖在十地不同. 而唯在初

地. 何以故. 不起一地普攝一切諸地功德故. 一

中	欄

地中雖多分不同. 而2唯在一念. 何以故. 三

世九世卽一念故. 一切卽一故. 如一念多念

亦如是. 一卽是一切. 一念卽多念. 陀羅尼法

主伴相成. 一卽爲主. 一切爲伴. 隨擧一法盡

攝一切. 乃至一文一句盡攝一切. 何以故. 若

無此彼不成故. 陀羅尼法. 法如是故. 經云. 如

來於一語言中. 演出無邊契經海復禮法

師云. 觀業義者. 夫業因心地. 心爲業用. 業引

心而受形. 心隨業而作境. 然則因業受身身

還造業. 從心作境境復生心. 若影隨形而曲

直. 猶響隨境而大小矣慧集法師悟道頌

云. 普光初學道. 無邊世界動. □天復轉地.

倂入一毛孔弘沇法師云. 若人執衆生心

外別有無情. 佛性不遍. 皆違如來藏遍法界

義. 唯識論云. 根身器世間. 卽是賴耶相分. 相

分不離見分. 又云. 若時於所緣. 智都無所得.

離二取相故. 眞實住唯識. 如第六識緣現在

心. 唯一刹那. 誰爲能所. 設緣三世亦現在心.

妄分能所. 若得此意. 三界唯心法界一相. 亦

何不適神□法師云. 一念淨心微細如芥

子. 森羅萬像猶若須彌. 萬像雖復衆多. 要從

一心變起. 離心之外畢竟無法. 是則攝相從

心. 云內須彌於芥子也元康法師云. 明悟

入者. 如來說法八萬四千. 所明至理更無異

道. 華嚴經云. 一道出生死. 涅槃經云. 一道淸

淨. 大品經云. 一相無相. 淨名經云. 不二法門.

論云. 自知不隨他. 寂滅無戱論. 無異無分別.

是則名實相. 乃群賢所趣衆義同歸. 咸指一

心之實道矣  智者大師與陳宣帝書云. 夫學

下	欄

道之法. 必須先識根原. 心道由心又須識心

之體性. 分明無惑功業可成. 一了千明一迷

萬惑. 心無形相內外不居. 境起心生. 境亡心

滅. 色大心廣. 色小心微. 乃至知心空寂. 卽入

空寂法門. 知心無縛. 卽入解脫法門. 知心無

相. 卽入無相法門. 覺心無心. 卽入眞如法門.

若能知心如是者. 卽入智慧法門. 3圓覺疏

序云. 夫血氣之屬必殺知. 凡有知者必同體.

所謂眞淨明妙虛徹靈通. 卓然而獨存者也.

衆生之本原故曰心地. 諸佛之所得. 故曰菩

提. 交徹融攝故曰法界. 寂靜常樂故曰涅槃.

不濁不漏故曰淸淨. 不妄不變故曰眞如. 離

過絶非故曰佛性. 護善遮惡故曰總持. 隱覆

含攝故曰如來藏. 超越玄□故曰密嚴國. 統

衆德而大備. □群昏而獨照. 故曰圓覺. 其實

皆一心也. 背之則凡. 順之則聖. 迷之則生死

始. 悟之則輪□息. 親而心之則止觀定慧. 推

而廣之則六度萬行. 引而爲智. 然後爲正智.

依而爲因. 然後爲正因. 其實皆一法也. 終日

圓覺而未嘗圓覺者. 凡夫也. 欲證圓覺而未

極圓覺者. 菩薩也. 住持圓覺而具足圓覺者.

如來也. 離圓覺無六道. 捨圓覺無三乘. 非圓

覺無如來. 泯圓覺無眞法. 其實皆一道也. 三

世諸佛之所證. 蓋證此也. 如來爲大事出現.

蓋爲此事也. 三藏4十二部. 一切脩多羅. 蓋

詮此也. 釋曰. 心之一法名爲普法. 欲照此心

應須普眼虛鑒寂照靈知. 非偏小而可窮. 以

圓滿而能覺. 故曰圓覺. 此約能證也. 眞如

妙性寂滅無爲. 具足周遍無有缺減. 故曰圓

經數: 二○一六

經名: 宗鏡錄卷第一百

頁數: 九五三

上	欄

覺. 此約所證也. 能所冥合唯是一心. 此一心

能爲一切萬法之性. 又能現三乘六道之相.

攝相歸性曾無異轍. 則世出世間昇降雖殊.

凡有種種施爲. 莫不皆爲此也. 離此則上無

三寶一乘. 下無四生九有臺山釋Ｃ楞伽

經訣云. 佛法大旨擧要言之不出心爲大旨.

所以楞伽經. 以心爲正宗. 故云佛語心爲宗.

無門爲法門. 所言心者. 謂佛語心. 所言宗者

謂心實處. 又云. 迷則萬惑累心. 解則眞照法

界. 迷則生死紛□. 解則涅槃常寂. 迷解雖殊

莫不皆是一心隱顯. 三藏法師云. 衆生之類

是菩薩佛土. 驗此六識卽究竟果處. 而惑者

終日作迷解跋陀三藏云. 理心者. 心非理

外理非心外. 心卽是理理卽是心. 心理平等

名之爲理. 理照能明名之爲心覺. 心理平等

名之爲佛心. 會實性者. 不見生死涅槃有別.

凡聖無異境智一如. 理事俱融眞俗齊觀. 圓

通無□名修大道釋道世云. 四禪無像三

達皆空. 千佛異跡一智心同. 1澄觀和尙華嚴

疏云. 上來諸門乃至無盡. 不離一心. 一心卽

法界. 故起信云. 所言法者. 謂衆生心. 心體卽

大. 心之本智卽方廣. 觀心起行卽華嚴. 覺心

性相卽是佛. 覺非外來. 全同所覺故. 理智不

殊. 理智形奪雙亡寂照. 則念念皆是華嚴性

海. 則物我皆如泯同平等. 爲未了者令了自

心. 若知觸物皆心方了心性. 故梵行品云. 知

一切法卽心自性. 成就慧身不由他悟. 然

今法學之者. 多棄內而外心. 習禪之者. 好亡

緣而內照. □爲偏執. 俱滯二邊. 旣心境如如.

中	欄

則平等無□. 昔曾瑩兩面鏡. 鑑一盞燈. 置一

尊容. 而重重交光. 佛佛無盡. 見夫心境互照.

本智雙入. 心中悟無盡之境. 境上了難思

之心. 心境重重智照斯在. 又卽心了境界之

佛. 卽境見唯心如來. 心佛重重而本覺性一.

皆取之不可得. 則心境兩亡. 照之不可窮. 則

理智交徹. 心境旣爾. 境境相望. 心心互硏萬

化紛綸. 皆一致也. 唯證相應名佛華嚴矣. 釋

云. 今人只解卽心卽佛是心作佛. 不知卽境

卽佛是境作佛. 今明以如爲佛. 心境皆如. 心

如卽佛. 境如焉非. 又心有心性心能作佛. 境

有心性安不作佛. 以心收境則心中見佛. 是

境界之佛. 以境收心境中見佛. 是唯心如來.

華嚴錦冠云. 觀心釋大方廣佛華嚴經者. 若

約敎詮義則有多門. 若不攝歸一心於我何

預. 夫言大者. 卽是心體. 心體無邊故名爲大.

方是心相. 相具德相之法. 故名方廣. 是心用

心. 有稱體之用. 佛是心果. 心解脫處名佛. 華

是心因. 心所引行. 喩之以華. 嚴是心功. 心能

善巧嚴飾. 目之爲嚴. 經是心敎. 心起名言詮

顯此理. 故名爲經. 然心之一字雖非一切. 能

爲一切. 觀者以三大中具四法界. 對彼四界

故成四觀. 法本如是故依法而觀. 若依此悟

解. 念念卽是華嚴法界. 念念卽是毘盧遮那

法界也 肇論注云. 近而不可知者. 其唯物

性乎者. 尙書云. 天生萬物唯人之靈. 有情無

情爲萬物也. 靈是心之性. 亦卽萬物之性也.

卽物之性空. 目擊而非遙. 雖近而不可知也.

故論云. 遠不可見. 如空中鳥跡. 近不可見. 如

下	欄

眼中之藥. 遠喩三祇至道. 近喩卽眞不見

也如上所引祖敎委細披陳. 可以永斷纖

疑. 圓成大信. 若神珠在掌寶印當心. 諸佛常

現目前. 法界不離言下. 是以從初標宗. 於一

心演出無量名義. 無量名義不出理智. 非理

不智故理外無智. 非智不理故智外無理. 亦

攝智從理離體無用. 攝用歸體體性自離. 故

體卽非體. 卽一切法如虛空性. 空性亦空畢

竟寂滅. 斯滅亦滅. 不知以何言故. 强名之無

盡眞心耳. 今還攝無量義海. 總歸一句乃至

無句. 一字一點卷舒自在不動一心. 究竟指

歸言思絶矣. 又此乃是內證自心眞性. 絶待

無依平等法門. 如華嚴疏□云. 悟一切法自

性平等者. 入於諸法眞實之性故. 謂眞實性

中無差別相. 無種種相無無量相. 萬法一如

何有不等. 此眞實性. 依何立故. 復次明2燈

無依法. 所謂不依於色不依於空. 若萬法依

空空無所依. 今萬法依眞眞無所依. 卽無依

印法門故捨離世間. 世間卽有種種差別. 斯

則性尙不立. 何肉於相. 亦不依空立色. 亦

不依色立空. 亦無異無不異. 無卽無不卽. 斯

見卽絶强名內證爾問. 如上解釋引證. 皆

是祖佛之言. 何不自語答. 我若自語一切

茫然罔措津涯. 豈有申問之處. 設祖佛之敎.

皆是隨他意語曲順時機. 是以世尊言. 三世

諸佛所說之法. 吾四十九年不加一字. 又經

云. 先佛己說後佛隨順. 若能如是了達則知

佛語是自語. 自語是佛語. 故本師云. 一切

外道經書. 皆是佛說. 非外道說. 又云. 釋迦

經數: 二○一六

經名: 宗鏡錄卷第一百

頁數: 九五四

上	欄

如來語. 提婆達多語. 無二無別. 若於此不信

不明皆成二見. 常□分別凡聖之想. □生取

捨自他之情. 欲紹吾宗無有是處問. 前標

宗章已廣說唯心之旨. 何故十帙之中. 卷卷

委曲重說答. 此是□要之門難信之法. 轉

深轉細難解難知. 悉抱疑情盡居惑地. 夫疑

者. 於諸諦理猶豫爲性. 能障善品爲業故. 疑

有多種略說具三. 一疑自. 謂己不能入理. 二

疑師. 謂彼不能善敎. 三疑法. 謂於所學爲令

出離爲不出離. 肉如有病之人疑自疑醫疑

藥病終不愈. 若具前三疑終不能決定信入.

今宗鏡所錄. 皆是正直捨方便但說無上道.

隨聞一法盡合圓宗. 實可以斷深疑成大信.

如淸□記云. 謂聞空莫疑斷. 是卽事之空非

斷滅故. 聞有莫疑常. 非定性有從緣有故. 聞

雙是莫疑兩分. 但雙照二諦無二體故. 聞

雙非莫疑無據以但遮過令不著故. 又聞

空莫疑有. 是卽有之空故. 聞有莫疑空. 是卽

空之有故. 聞雙是莫疑雙非. 是卽非有無爲

有無故. 聞雙非莫疑雙是. 是卽有無方是非

有無故. 是知諦了一心群疑頓斷. 則有不

能有. 空不能空. 凡不能凡. 聖不能聖. 豈世間

言語是非之所惑哉. 如佛藏經云. 佛告舍利

弗. 須彌山王爲高大不. 高大世尊. 舍利弗.

四天下中普雨大石. 皆如須彌. 有人以手承

接此石. 無有遺落如芥子者. 於意云何. 爲希

有不. 希有世尊. 舍利弗. 如來所說一切諸法.

無生無滅無相無爲. 令人信解倍爲希有. 舍

利弗. 譬如有人以一切衆生置左手中. 右手

中	欄

接擧三千世界山河草木. 皆能令是一切衆

生同心喜樂. 其意不異. 於意云何. 爲1希有

不. 希有世尊. 舍利弗. 如來所說一切諸法. 無

生無滅無相無爲. 令人信解倍爲希有. 此宗

鏡文所以前後廣引者. 只爲此心深奧故難

信. □密故難知. 乃至菩薩大智. 尙須佛力所

加. 豈肉淺劣而能知者. 如寶雨經云. 佛言. 云

何菩薩深信如來意業□密. 若諸菩薩聞於

如來意之□密. 謂如來所有意樂法義. 依止

於心依心而住. 一切菩薩聲聞緣覺. 及諸有

情無能知者. 唯除如來之所加持. 是以雖前

引後證文廣義繁. 則語語內而利益根機.

聞聞中而驚新耳目. 何厭重說起此慢心. 所

以本師云. 行住坐臥常說妙法. 又云. 我於

得道夜及涅槃夜. 是二夜中間常說般若. 是

以機多生熟信有淺深. 前聞熏而未堅. 後聞

熏而方入. 如大智度論云. 譬如搖樹取果. 熟

者前墮. 若未熟者更須後搖. 又如捕魚前網

不盡後網乃得. 又云. 復次是般若波羅蜜相

甚深難解難知. 佛知衆生心根有利鈍. 鈍

根者少智. 爲其重說. 若利根者. 一說二說便

悟. 不須種種說. 譬如□馬下一鞭便走. 駑馬

多鞭乃去. 如是等種種因緣故. 經中重說無

咎. 又問曰. 上來數說是般若波羅蜜甚深因

緣. 今何以復重說. 答曰. 處處說甚深. 多有所

利益. 凡人不知謂爲重說. 譬如大國王未有

嫡子. 心禱神祇積年無應. 時王出行夫人産

子男. 遣信告王. 大夫人産男. 王聞喜而不答.

乃至十反. 使者白王. 向所白者王不聞也. 王

下	欄

曰. 我卽聞之. 久來願滿故喜. 心內悅樂. 聞不

已耳. 卽○有司賜此人百萬兩金. 一語十萬

兩. 王聞使者言. 語語中有利益. 非是重說.

不知者謂爲重. 處處說甚深亦如是. 佛與菩

薩須菩提. 知大有利益. 須菩提聞佛說深般

若. 不能得底轉覺甚深. 聽者處處聞甚深. 得

禪定智慧利益等. 凡夫人謂爲重說. 且如

國王聞於一語有多利益賜十萬兩金. 此乃

增生死根成於識樂. 今聞宗鏡. 卷卷之中.

文文之內. 重重唱2道. 一一標宗. 長菩提根

成於法樂. 盡大地爲黃金. 未酬一字請不生

台厭於頻聞. 令已達者重堅信心. 使未入者

速發聞慧問. 此宗鏡門還受習學不答.

學則不無. 略有二義. 一者若論大宗. 根本正

智不從心學非在意思. 圓明了知不因心念.

故台敎云. 手不執卷常讀是經. 口無言音

遍誦衆典. 佛不說法□聞梵音. 心不思惟普

照法界. 此論上上根器聞而頓悟親自證時.

二者若未省達. 亦有助發之力印可之功. 或

機思遲□. 乃至中根下品及學差別智門. 須

依明師以辯邪正. 先以聞解信入. 後以無

思契同須得物物圓通. 事事無滯. 方乃逢緣.

對境不失旨迷宗. 故云. 會萬物爲自己者. 其

唯聖人乎. 又若約大綱應須自省. 設有相助

亦指自知. 如有學人問先德. 如何是禪. 答. 悟

自理爲禪. 問. 如理心性但是假名. 何者是實.

答. 有三阿僧祇百千名號. 但假施設. 實相無

相如虛空. 須自反悟. 問. 悟後更有何法. 答.

只箇悟處是法. 從緣發明反得自理. 問. 此

經數: 二○一六

經名: 宗鏡錄卷第一百

頁數: 九五五

上	欄

性還可示人令見不. 答. 還示渠敎自省達卽

得. 不是眼見耳聞意知之事. 此箇眞精妙明

性. 不同大虛木石. 天生靈妙不思議. 卽自性

佛法僧. 若不悟推心欲見. 一女亦不可得. 但

離前塵好醜. 卽是自家本心. 若一女不盡與

佛道者. 無有是處. 問見色但見色. 如何見心.

答. 卽思思之是阿誰見色. 問. 豈不是當境者

全是不應更心見. 答. 自思量看是之與不是.

莫問他人. 若直下見更不圖度. 佛法只在方

寸. 心外斷行□. 但一心一智慧. 離內外中間

取受. 三際理玄. 便入無爲道. 問. 悟何心是

道. 答. 悟心無心卽是道. 問. 請爲指示. 答. 指

示了也. 汝自不見. 問. 是何物敎學人見. 答.

敎渠直下見也不是物. 又先德問. 卽今見何

物. 答. 見本心. 問. 見與本心爲別不別. 答. 不

別. 眞如體上自有照用. 以明故得名爲見. 以

不動故得名爲心. 又自性淸淨名照. 常見自

性名用. 故知此心目前顯露. 何須問答. 豈假

推窮. 卽圓滿門. 是成現法. 如有學人問忠國

師. 和尙如何是解脫心. 答. 解脫心者. 本來

自有. 視之不見. 聽之不聞. 搏之不得. 衆生日

用而不知. 此之是也. 此乃直指目擊道存.

今古常然凡聖共有. 夫宗鏡所錄皆是佛說.

設有菩薩製作法師解釋. 亦是達佛說意順

佛所言. 以此士衆生皆以聞慧入三摩地故.

須以音聲爲佛事. 顯示正義破除邪執. 非言

不通. 此有二義. 一者約畢竟門. 則實不可

說. 如起信論云. 一切諸法從本已來離言說

相. 離名字相離心緣相. 又云. 復次究竟離妄

中	欄

執者. 當知染法淨法皆悉相待. 無有自相可

說. 是故一切法從本已來. 非色非心. 非智非

識. 非有非無. 畢竟不可說相. 而有言說者. 當

知如來善巧方便. 假以言說引導衆生. 得其

旨趣者皆爲離念歸於眞如. 以念一切法. 令

心生滅不入實智故. 此是引導一切初發菩提

心人. 且令自利理行成就. 犯於實智究竟指

歸宗鏡矣. 二者約方便門. 是利他行. 故云如

來善巧方便假以言說引導衆生. 又不可一

向執1發言爲非起念成過. 何者不以卽言無言

卽念無念. 是知言言契道念念歸宗. 若分

別門不無二說. 若畢竟門言思絶矣問. 如

上所立一心之旨. 能攝無量法門融通一切.

此心爲復能含一切法能生一切法. 爲復

自生他生共生無因生答. 此心不縱不橫

非他非自. 何者若云心含一切法卽是橫. 若

云心生一切法卽是縱. 若云自生心不生心.

若云他生旣不得自. 云何有他. 若云共生. 自

他旣無將何爲共. 若云無因生. 有因尙不生.

肉無因乎問. 心非四性者. 敎中云何說. 意

根生意識. 心如工□師. 無不從心造. 則是自

生. 又云. 心不孤起. 必藉緣而起. 殺緣思生.

無緣思不生. 則是他生. 又云. 所謂六觸因緣

生六受得一切法. 則是共生. 又云. 十二因緣

非佛天人脩羅作性自爾. 則無因生. 旣屬敎

文. 云何成2過答. 諸佛隨緣差別3俯爲群

機. 生善破惡令入第一義理. 皆是四悉方便

權施. 空拳□小兒. 誘度於一切問. 旣非縱

橫不墮四性. 則一切法是心. 心是一切法不

下	欄

答. 是則成二問. 如是則一切不立俱非耶

答. 非亦成二. 如文殊言. 我眞文殊無是文殊.

若有是者則二文殊. 然我今日非無文殊. 於

中實無是非二相問. 旣無二相宗一是不

答. 是非旣乖大旨. 一二還背圓宗問. 如何

得契斯旨答. 境智俱亡. 云何說契問. 如

是則言思道斷心智路絶矣答. 此亦强言.

隨他意轉. 雖欲隱形而未亡跡問. 如何得

形跡俱亡答. 本無朕跡云何欲亡問. 如是

則如人飮水冷4煖自知. 當大悟時方合斯旨

答. 我5此門中亦無迷悟合與不合之道理.

撒手6似君無一物. 徒勞苦說數千般. 此事

萬種肉不成. 千聖定不得. 大地載不起. 虛空

包不容. 非大器人無由□荷. 如古德云. 盡十

方世界7覓一人爲伴不得. 又云. 只有一人承

紹祖位. 終無第二人. 若未親到徒勞神思. 直

饒說玄之又玄. 妙中更妙. 若以方便於稱揚

門中. 助他信入一期傍讚. 卽不然. 若於自

己分上親照之時. 特8地說玄說妙. 起一念殊

勝不可思議之解. 皆落魔界. 所以圓覺經云.

虛僞色心多諸巧見. 不能成就圓覺. 又先德

偈云. 得之不得天魔得. 玄之又玄外道玄. 抛

□父孃村草裏. 認他黃葉作金錢. 百丈竿頭

快散手. 不須觀後復觀前. 如今但似形言跡

紋綵生時. 皆是執方便門迷眞實道. □是認

他黃葉喚作金錢. 若大悟之時. 似百丈竿頭

放身更不顧於前後. 此宗鏡中. 是一切凡聖

大捨身命之處. 不入此宗皆非究竟問. 畢

竟如何答. 亦無畢竟問. 前云不入此宗

經數: 二○一六

經名: 宗鏡錄卷第一百

頁數: 九五六

上	欄

皆非究竟. 此又云何稱無畢竟答. 前對增

上慢人未得爲得. 認虛妄爲眞實. 執顚倒作

圓常. 爲破情塵權稱究竟. 今論見性. 豈言虛

實耶問. 以此通明之後如何履踐答. 敎

誰履踐問. 莫不成斷滅不答. 尙不得常

住. 云何斷滅問. 乞最後一言答化人. 問.

幻士谷響. 答. 泉聲. 欲達吾宗旨. 泥牛水上

行問. 此錄括略微細理事圓明. 於慕道人

得何資益答. 若第一義中無利無功德. 就

世俗門內. 似有於稱揚. 總有二途. 能□初學.

一者爲未信人令成正信. 攝歸一念不外馳

心. 二者爲已信人助成觀力. 理行堅固疾證

菩提. 步步而不滯寶所功程. 念念而流入薩

婆若 海似乘廣大之輦. 立至寶坊. 如駕堅牢

之船. 坐登覺岸問. 集此宗鏡有何功德答

此不思議大威德法門. 但有見聞深獲善利.

如一塵落嵩獄之崗□. 已帶陵雲. 滴露入滄

海之波瀾. 便同廣潤可謂直紹菩提之種. 全

生諸佛之家. 何肉信解受持正念觀察. 爲人

敷演傳布施行. 約善利門無法比喩. 功德無

盡. 非種智而不可稱量. 利樂何窮. 過太虛而

莫知邊際. 以滿空珍寶供養□沙如來. 化十

方衆生盡證□支佛果. 未若弘宣斯旨開演

此宗. 以玆 校量莫能□比. 可謂下佛種子. 於

衆生身田之中. 抽正*法芽. 向煩惱欲泥之

內. 然後七覺華發菩提果成. 展轉相生至無

盡際. 如華嚴探玄記云. 於遺法中. 見聞信向

此無盡法. 成金剛種子. 當必得此圓融普法.

如經云. 呑服金剛喩. 小火廣燒喩. 又如兜率

中	欄

天子從地獄出得十地無生忍. 展轉利益不

可窮盡. 皆由宿聞此法爲本因故. 頌云. 雖在

於大海. 及劫盡火中. 決定信無疑. 必得聞此

經. 大智度1論云. 受持般若校量功德. 於是

持邊正憶念最勝. 今如諸佛憐愍衆生. 故爲

解其義令易解. 勝自行正憶念. 是時佛欲廣

分別福德故說言. 若有人盡形壽供養十方

佛. 不如爲他解說般若義. 此中說勝因緣. 三

世諸佛皆學般若成無上道. 乃至敎□河沙

世界中人. 令得聲聞□支佛道. 不如爲他人

演說般若波羅蜜義. 此中說因緣. 是諸賢聖.

皆從般若波羅蜜出. 故首楞嚴經云. 佛告阿

難. 若復有人遍滿十方所有虛空盈滿七寶.

持以奉上微塵諸佛. 承事供養心無虛度. 於

意云何. 是人以此施佛因緣得福多不. 阿

難答言. 虛空無盡珍寶無邊. 昔有衆生施佛

七錢. 捨身猶獲轉輪王位. 肉復現前虛空旣

窮. 佛土充遍皆施珍寶. 窮劫思議尙不能及.

是福云何更有邊際. 佛告阿難. 諸佛如來語

無虛妄若復有人身具四重十波羅夷. □息

卽經此方他方阿鼻地獄. 乃至窮盡十方無

間靡不經歷. 能以一念將此法門. 於末劫中

開示2未學. 是人罪障應念消滅. 變其所受地

獄苦因. 成安樂國. 得福超越前之施人. 百倍

千倍千萬億倍. 如是乃至算數譬喩所不能

及. 所以讚弘此典善利無邊. 謂首楞嚴經. 以

如來藏心爲宗. 如來藏者卽第八阿賴耶識.

密嚴經偈云. 如來淸淨藏. 世間阿賴耶. 如金

與指□. 展轉無差別. 以諸佛了之成淸淨

下	欄

藏. 異生執之爲阿賴耶. 如眞金隨工匠爐火

之緣. 標指□之異名. 作圓小之幻3相金體不

動名相妄陳. 類眞心隨衆生染淨之緣. 成凡

聖之異名. 現昇比之幻相. 心性不動名相本

空. 認假名而二見俄4分. 悟眞體而一心圓證.

迷悟卽於言下. 法喩皎在目前. 昧之者歷劫

而浪修. 達之者當體而凝寂. 法華經云. 我滅

度後. 能竊爲一人5脫法華經乃至一句. 當知

是人則如來使. 如來所遣. 行如來事. 何肉於

大衆中廣爲人說. 竊爲一人者. 竊者私也若

私地只爲一人說此一句. 此人則是從一心

眞如中遣來作使. 告報異生. 直了一如之理.

卽是行眞如中事. 以眞如無邊至一切處故.

則所得法利亦隨眞如之性. 無量無盡又云.

當知是人與如來共宿. 則爲如來手摩其頭.

乃至入如來室. 著如來衣. 坐如來座. 以要

言之. 持此經人四威儀中擧足下足. 皆不離

一心眞如諸佛行處矣. 鴦□魔羅經云. 若

人過去曾値諸佛供養奉事聞如來藏. 於迪

指頃暫得聽受. 緣是善業諸根純熟. 所生

殊勝富貴自在. 是衆生今猶純熟. 所生殊勝

富貴自在. 由彼往昔曾値諸佛暫得聽聞如

來藏故. 乃至佛告鴦□魔羅. 非是如來爲

第一難事. 更有難事. 鴦□魔羅. 譬如士夫□

須彌山王及大地大海經百千歲. 此爲大力

第一難不. 鴦□魔羅白佛言. 是如來境界. 非

彼境聞緣覺所及. 佛告鴦□魔羅彼非大

力非爲甚難. 若以大海一塵. 爲百億分. 百

千億劫持一塵去. 乃至將竭. 餘如牛跡. 復能

經數: 二○一七

經名: 萬善同歸集卷上

頁數: 九五七

上	欄

□負須彌山王大地河海百千億劫. 而彼不

能於正法住世餘八十年時. 演說如來常□

不變如來之藏. 唯菩薩人中之雄. 能說如來

常□不變如來之藏. 護持正法. 我說此人第

一甚難. 又法華見寶塔品云. 若接須彌. 擲置

他方無數佛土. 亦未爲難. 若以足指動大千

界. 遠擲他國亦未爲難. 又云. 假使有人手把

虛空而以遊行. 亦未爲難. 又云. 假使劫燒

□負乾草入中不燒. 亦未爲難. 我滅度後. 若

持此經爲一人說. 是則爲難. 故知竭海移山.

非無爲之力. 任使□虛履水. 皆有漏之通. 曷

若開諸佛心演如來藏. 紹菩提種入一乘門.

能託聖胎成眞佛子. 何以故. 謂得本故. 如從

源出水因乳得□. 如鴦□魔羅經云. 復次文

殊師利. 如知乳有□故方便鑽心. 而不鑽水.

以無□故. 如是文殊師利. 衆生知有如來藏

故. 精勤持戒淨修梵行. 復次文殊師利. 如知

山有金故鑿山心金. 而不鑿樹. 以無金故.

如是文殊師利. 衆生知有如來藏故. 精勤持

戒淨修梵行. 言我必當得成佛道. 復次文殊

師利. 若無如來藏者空修梵行. 如窮劫鑽水

終不得□. 故知入宗鏡中見如來性. 菩提道

果應念俱成. 如下水之舟. 似便風之火. 若背

宗鏡不識自心. 設福智齊修終不成就. 如心

乳鑽水離山鑿金. 任歷三祇豈有得理. 如宗

鏡所錄前後之文. 皆是諸佛五眼所觀五語

所說. 無一言而不諦. 非一義而不圓. 可俟後

賢決定信入. 如月上經偈云. 假動須彌山倒

地. 脩羅住處皆悉滅. 大海枯□月天墜. 如來

中	欄

終不出妄言. 假使1十衆同心. 或火成水. 水

成火. 無量功德最大尊. 利益衆生無異說. 大

地虛空成渾沌. 百刹同入芥子中. 羅網可用

縛猛風. 如來終不有妄語. 以玆誠實可遍傳

持. 功德無邊言思罔及. 所以唯識論偈云. 作

此唯識論. 非我思量處. 諸佛妙境界. 福德施

群生. 斯論大旨. 非情識知解之所思量. 乃是

大覺不思議絶妙境界. 以此2弘揚不思議無

盡之福. 悉用普施一切法界無量含生. 同入

此宗. 齊登佛地華嚴疏主藏法師發願偈云.

誓願見聞修習此. 圓融無□普賢法. 乃至失

命終不離. 盡未來際願相應. 以此善根等3法

性. 普潤無盡衆生界. 一念多劫修普行. 盡成

無上佛菩提

宗鏡錄卷第一4百

*戊申歲分司大藏都監開板

5萬善同歸集序

朝奉郎守司農少Ｃ致仕輕

車都尉長興縣開國男食邑

三百戶賜緋魚袋比振撰

稽夫享四溟之廣. 非聚流而弗充. □十地之

尊. 非聚善而弗具然則深不可測者. 在乎積

納而久. 聖不可知者. 在乎積修而勤. □妙覺

垂言. 玄通立敎. 苟一豪而嚮善. 可三界以超

塵必也寤寐眞詮[&FFFF]#揚覺路. 庶漸磨而成熟.

下	欄

亘鑽仰而克勤. 抑則非聖非凡. 在迷在悟. 欲

深□於聖域當遽革於凡心. 匪一事以薰陶

必多門萬練習. 或敎言曲妙標佛□之徽猷.

或禪理深融□曹溪之淑譽. 不可執空而離

有. 不可背實而從無. 要釋權宜爰歸實相. 權

實旣了虛空可存故. 達者轉物以明心可言

妙用. 迷者按文而滯敎. 豈謂通方. 或克荷於

經龍. 或堅持於律虎. 或瞻禮□容之謹愿. 或

繞行淨室之勤渠. 或口誦尊名. 或心觀樂土.

或供公菴塞無重富以忽貧. 或施及擅. 波無

增好而減惡. 事如均等利亦優隆. 凡依律依

禪當資乎介福. 造經造像必藉乎多爲. 莫謂

有已之賢卽心而佛. 從凡超聖未有不修之

釋迦. 從妄入眞未有不證之達磨. 在人崇道.

非佛異途. 常貴精勤無從怠易重. 分陰之瞬

息硏大道之根原一□如虧曷致巍峨之鎭.

三乘或廢難登慈忍之門. 則無自我之矜. 則

無捨彼之善必心全德. 方可質疑. 心非非心

法非非法. 要在心傳心而印可. 法授法以師

資匪膠. 善於一隅宜勵精於萬行. 菩提之子

可種安養之. 方可修明. 則而升兜率天昧. 則

而比阿鼻獄. 言如自泥. 卽罔水而行舟. 性若

稍通非渡河之用筏. 前聖後聖皆是因心. 彼

時此時曾何異法. 噫法在非在心空弗空. 無

修而無所不修. 眞修亦泯. 無住而無所不住.

眞住皆亡. 憫爾群生含玆一性. 本無淑慝爲

外物之所遷. 苟不修明曷中□之. 能杜如資

妙善可謂眞歸. 故前哲之縷言□後昆之緣

學. 乃搜羅敎目示諭迷情者也. 智覺禪師性

經數: 二○一七

經名: 萬善同歸集卷上

頁數: 九五八

上	欄

晤機圓才□學際. □生積習與諸法以同符.

今世流通與諸佛而合契. 念他已則如自己

觀他心則如自心. 嘗撰萬善同歸集上中下

三卷. 所以勸一切有緣者也. 或朱紫名流緇

黃法[&FFFF]#善男善女高行高才. 但至恭而至勤

則無貴而無賤. 寔利生之良藥示心佛之要

津. 莫非括諸經諸論之法. 言作未覺未知之

先範. 周旋勸導謹密修持. 永爲梵花之權迪

宗門之準度云爾. 今法慧院智如藏主夙資

仁性. 躬踐聖猷見賢而同己之賢. 見善而同

己之善. 總明師之論□興異世之楷撫福利.

玆深方便不少而又自傾囊楮. 遽出賤□肇

爲倡率之隆. 仍募高明之助. 勝緣旣集能事

必行. 因鏤版以成編. 貴修身而有監. 將垂不

朽繆. 托非才如振性. 昧洞微言□樞要. 猥承

嘉請難克固辭. 聊述紀綱敢逃□讓. 時聖宋

熙寧五年閨七月七日序

萬善同歸集1卷上

2杭州慧日永明3寺智覺禪師延壽4述

夫衆善所歸. 皆宗實相. 如空包納. 似地發

生. 是以但契一如. 自含衆德. 然不動眞際.

萬行常興. 不壞緣生. 法界□現. 寂不□用. 俗

不違眞. 有無齊觀. 一際平等. 是以萬法5惟

心. 應須廣行諸度. 不可守愚空坐以滯眞修.

若欲萬行齊興. 畢竟須依理事. 理事無□. 其

道在中遂得自他兼利. 而圓同體之悲. 終始

中	欄

該羅. 以成無盡之行. 若論理事. 幽旨難明. 細

而推之. 非一非異. 是以性實之理. 相虛之事.

力用交徹. 舒卷同時. 體全遍而不差. 跡能所

而似別. 事因理立. 不隱理而成事. 理因事彰.

不壞事而顯理. 相資則各立. 相攝則俱空. 隱

顯則互興無□則齊現. 相非相奪. 則非有非

空. 相卽相成. 則非常非斷. 若離事而推理. 墮

聲聞之愚. 若離理而行事. 同凡夫之執. 當知

離理無事. 全水是波. 離事無理. 金波是水. 理

卽非事. 動濕不同事. 卽非理. 能所各異. 非理

非事. 眞俗俱亡. 而理而事. 二諦□立. 雙照卽

假宛爾幻存. 雙遮卽空泯然夢寂. 非空非假.

中道常明. 不動因緣. 寧虧理體. 故菩薩以無

所得. 而爲方便. 涉有而不乖空. 依實際而起

化門. 履眞而不□俗. 常然智八. 不昧心光.

雲布慈門. 波騰行海. 遂得同塵無□. 自在隨

緣. 一切施爲. 無非佛事. 故般若經云. 一心具

足萬行. 華嚴經云. 解脫長者告善財言. 我若

欲見安樂世界阿彌陀佛. 隨意卽見. 乃至所

見十方諸佛. 皆由自心. 善男子. 當知菩薩修

諸佛法. 淨諸佛刹. 積習妙行. 調伏衆生. 發

大誓願. 如是一切. 悉由自心. 是故善男子. 應

以善法扶助自心. 應以法水潤澤自心. 應於

境界淨治自心. 應以精進堅固自心. 應以智

慧明利自心. 應以佛自在開發自心. 應以佛

平等廣大自心. 應以佛十力照察自心. 古德

釋云. 心該萬法. 謂非但一念觀佛由於自心.

菩薩萬行. 佛果體用. 亦不離心. 亦去妄執之

失. 謂有計云. 萬法皆心. 任之是佛. 驅馳萬

下	欄

行. 豈不虛勞. 今明. 心雖卽佛. 久□塵勞. 故

以萬行增修. 令其瑩徹. 但說萬行由心. 不說

不修爲是. 又萬法卽心. 修何□心

問曰. 祖師云. 善惡都莫思量. 自然得入心體.

涅槃經云. 諸行無常. 是生滅法. 如何勸修. 故

違祖敎. 答祖意據宗. 敎文破著. 若禪宗頓敎.

泯相離緣. 空有俱亡. 體用雙寂. 若華嚴圓旨.

具德同時. 理行齊敷. 悲智交濟. 是以文殊以

理印行. 差別之義不虧. 普賢以行嚴理. 根本

之門靡廢. 本末一際. 凡聖同源. 不壞俗而標

眞. 不離眞而立俗. 具智眼而不沒生死. 運悲

心而不滯涅槃. 以三界之有. 爲菩提之用. 處

煩惱之海. 通涅槃之津. 夫萬善是菩薩入聖

之資糧. 衆行乃諸佛助道之階漸. 若有目而

無足. 豈到淸□之池. 得實而忘權奚昇自在

之域. 是以方便般若. 常相輔翼. 眞空妙有. □

共成持. 法華會三歸一. 萬善悉向菩提. 大品

一切無二. 衆行咸歸種智. 故華嚴經云. 第七

遠行地. 當修十種方便慧殊勝道. 所謂雖善

修空無相無願三昧. 而慈悲不捨衆生. 雖得

諸佛平等法. 而樂常供養佛. 雖入觀空智門.

而勤集福德. 雖遠離三界. 而莊嚴三界. 雖畢

竟寂滅諸煩惱焰. 而能爲一切衆生起滅貪

瞋癡煩惱焰. 雖知諸法如幻如夢如影如響

如焰如化如水中月如鏡中像自性無二. 而

隨心作業無量差別. 雖知一切國土猶如虛

空. 而能以淸淨妙行莊嚴佛土. 雖知諸佛法

身本性無身. 而以相好莊嚴其身. 雖知諸佛

音聲性空寂滅不可言說. 而能隨一切衆生

經數: 二○一七

經名: 萬善同歸集卷上

頁數: 九五九

上	欄

出種種差別淸淨音聲. 雖隨諸1佛了知三世

惟是一念. 而隨衆生意解分別. 以種種相種

種時種種劫數而修諸行. 維摩經云. 菩薩雖

行於空. 而植衆德本. 是菩薩行. 雖行無相. 而

度衆生. 是菩薩行. 雖行無作. 而現受身. 是菩

薩行. 雖行無起. 而起一切善行. 是菩薩行. 古

德問云. 萬行統惟無念. 今見善見惡. 願離願

成. 疲役身心. 豈當爲道. 答此離念. 而心無

念. 尙未得眞無念. 肉念無念. 而無□乎. 又無

念但是行之一. 豈知一念頓圓. 如上所引. 佛

旨煥然. 何得空腹高心. 以少爲足. 擬欲蛙嫌

海量螢掩日光乎

問泯絶無寄. 境智俱空. 是祖佛2指歸. 聖賢

要路. 若論有作. 心境宛然. 憑何敎文. 廣陳萬

善. 答諸佛如來一代時數. 自古及今. 分宗甚

衆. 撮其大約. 不出三宗. 一相宗. 二空空. 三

性宗. 若相宗多說是. 空宗多說非. 性宗惟論

直指. 卽同曹溪見性成佛也. 如今不論見性.

罔識正宗. 多執是非. 紛然諍競. 皆不了祖佛

密意. 但徇言詮. 如敎中或說是者. 卽依性說

相. 或言非者. 是破相顯性. 惟性宗一門. 顯了

直指. 不說是非. 如今多重非心非佛非理非

事泯絶之言. 以爲玄妙. 不知但是遮詮治病

之文. 執此方便. 認爲標的. □不信表詮直指

之敎. 頓遺實地. 昧□眞心. 如楚國愚人認□

作鳳. 猶春池小3兒執石爲珠. 但任淺近之

情. 不探深密之旨. 迷空方便. 豈識眞歸

問諸佛如來三乘敎典. 惟有一味解脫法門.

云何廣說世間生滅緣起. 擬心卽失. 不順眞

中	欄

如. 動念卽乖. 違4於法體. 答若論一相一味.

此乃三乘權敎. 約理而言. 卽以一切因緣. 而

爲過患.  今所集者. 惟顯圓宗. 一一緣起. 皆是

法界實德. 不成不破. 非斷非常. 乃至神變施

爲. 皆法如是故. 非假神力暫得如斯. □有一

法緣生. 無非性起功德. 華嚴經云. 此華藏世

界海中. 無問若山若河. 乃至樹林塵毛等處.

一一無不皆是稱眞如法界具無邊德

問經云. 但凡夫之人. 貪著其事. 又云. 取相

凡夫. 隨宜爲說. 若得理本. 萬行俱圓. 何須事

跡. 說興造作乎. 答此是破貪著執取之文. 非

干因緣事相之法. 淨名經云. 但除其病. 而不

除法. 金剛三昧經云. 有二入. 一理入. 二行入.

以理導行. 以行圓理. 又菩提者. 以行入無行.

以行者. 緣一切善法. 無行者. 不得一切善法.

豈可滯理虧行執行違理. 祖師馬鳴大乘起

信論云. 信成就發心有三. 一直心. 正念眞如

法故. 二深心樂集一切諸善行故. 三大悲心.

欲拔一切衆生苦故. 論問上說法界一相佛

體無二. 何故不唯念眞如. 復假心學諸善法

之行. 論答譬如大摩尼寶體性明淨. 而有○

穢之垢. 若人雖念寶性. 不以方便種種磨治.

終無得淨. 如是衆生眞如之法體性空淨. 而

有無量煩惱垢染. 若人雖念眞如. 不以方便

種種熏修. 亦無得淨. 以垢無量. 遍修一切

善行. 以爲對治. 若人修行一切善法. 自然

歸順眞如法故. 略說方便有四種. 一者行根

本方便. 謂觀一切法自性無生. 離於妄見. 不

住生死. 觀一切法因緣和合. 業果不失. 起於

下	欄

大悲. 修諸福德. 攝化衆生. 不住涅槃. 以隨順

法性無住故. 二者能止方便. 謂□愧悔過能

止一切惡法. 令不增長. 以隨順法性離諸過

故. 三者發起善根增長方便. 謂勤修供養禮

拜三寶. 讚歎隨喜勸請諸佛. 以愛敬三寶淳

厚心故. 信得增長. 乃能志心無上之道. 又

因佛法僧力所護故. 能消業障. 善根不退. 以

隨順法性離癡障故. 四者大願平等方便. 所

謂發願. 盡於未來. 化度一切衆生. 使無有

餘. 皆令究竟無餘涅槃. 以隨順法性無斷絶

故. 法性廣大. 遍一切衆生. 平等無二. 不念彼

此. 究竟寂滅故. 牛頭融大師問. 諸法畢竟空.

有菩薩行六度萬行否. 答此是三乘二見心.

若觀心本空. 卽是實慧. 卽是見眞法身. 法身

不住此空. 謂有運用覺知. 卽是方便慧. 方便

慧亦不可得. 卽是實慧. □不相離. 前念後

念. 皆由二慧發. 故云智度菩薩母. 方便以爲

父. 一切衆導師. 無不由是生. 先德問云. 卽心

是佛. 何假修行. 答5□爲是故. 所以修行. 如

鐵無鐵. 雖經6鍛鍊. 不成金用. 賢首國師云.

今佛之7三身十波羅8蜜. 乃至菩薩利他等

行. □依自法. 融轉而行. 卽衆生心中. 有眞如

體大. 今日修行. 引出法身. 由心中有眞如相

大. 今日修行引出報身. 由心中有眞如用大.

今日修行. 引出化身. 由心中有眞如法性自

無□貪. 今日修行. 須法性無□. 引出檀波羅

*蜜等. 當知三祇修道. 不曾心外得一法行

一行. 何以故. 但是自心. 引出自淨行性. 而起

修之. 故知摩尼比泥不能雨寶. 古鏡積垢. 焉

經數: 二○一七

經名: 萬善同歸集卷上

頁數: 九六○

上	欄

能鑒人. 雖心性圓明本來具足. 若不衆善顯

發萬行磨治. 方便引出成其妙用. 則永□客

塵. 長淪識海. 成妄生死. 障淨菩提. 是以祖敎

分明理事相卽. 不可偏據而溺見河

問善雖勝惡. 念卽乖眞. 約道而言. 俱非解脫.

何須廣勸滯正修行. 旣涉因緣. 實妨於道.

答世出世間. 以上善爲本. 初卽因善而趣入.

後卽假善以助成. 實爲 越生死海之舟航. 趣

涅槃城之道路. 作人天之基陛. 爲祖佛之垣

1牆. 在塵出塵不可暫廢. 十善何過. 弘在於

人. 若貪著則果生有漏之天. 不執則位入無

爲之道. 運小心墮2二乘之位. 發大意昇菩薩

之階. 乃至究竟圓修. 終成佛果. 以知非關上

善能爲滯□之因. 全在行人自成得失之咎.

故華嚴經云. 十不善業道. 是地獄畜生餓鬼

受生之因. 十善業道. 是人天乃至有頂處受

生之因. 又此上品十善業道. 以智慧修習. 心

狹劣故. 怖三界故. 闕大悲故. 從他聞聲而了

解故. 成聲聞乘. 又此上品十善業道. 修治淸

淨. 不從他敎. 自覺悟故. 大悲方便不具足

故. 悟解甚深因緣法故. 成獨覺乘. 又此上品

十善業道. 修治淸淨. 心廣無量故. 具足悲

愍故方便所攝故. 發生大願故. 不捨衆生

故. 希心諸佛大智故. 淨治菩薩諸地故. 淨修

一切諸度故. 成菩薩廣大行. 又此上3上十

善業道. 一切4種淸淨故. 乃至證十力四無

畏故. 一切佛法皆得成就. 是故我今等行十

善. 應令一切具足淸淨. 乃至菩薩如是積集

善根. 成就善根. 增長善根. 思惟善根. 繫念

中	欄

善根. 分別善根. 愛樂善根. 修集善根. 安住善

根. 菩薩摩訶薩如是積集諸善根已. 以此善

根所得依果. 修菩薩行. 於念念中. 見無量佛.

如其所應. 承事供養. 又云. 雖無所作. 而□住

善根. 又云. 雖知諸法無有所依. 而說依善法

而得出離. 大智度論云. 佛言. 我過去亦曾作

惡人小蟲. 因積善故乃得成佛. 又如十八不

共中. 有欲無減者. 佛知善法恩故. 常欲集諸

善法. 故欲無減. 修集諸善法. 心無厭足. 故欲

無減. 如一長老比丘目暗. 自縫僧伽梨□脫.

語諸人言. 誰樂欲爲福德者. 爲我□針. 爾時

佛現其前語言. 我是樂欲福德. 無厭足人. 持

汝針來. 是比丘斐□. 見佛光明. 又識佛音聲.

白佛言. 佛無量功德邊皆盡其邊底. 云何無

厭足. 佛告比丘. 功德果報甚深. 無有如我知

恩分者. 我雖復盡其邊底. 我本以欲心無厭

足故得佛. 是故今猶不息. 雖更無功德可得.

我欲心亦不休. 諸天世人驚悟. 佛於功德尙

無厭足. 何肉餘人. 佛爲比丘說法. 是時肉眼

卽明. 慧眼成就. 又云. 佛言. 若不成就衆生淨

佛國土. 不能得無上道. 何以故. 因緣不具

足. 則不能得阿□多羅三□三菩提. 因緣者

所謂一切善法. 從初發意行檀波羅*蜜. 乃

至十八不共法. 於是行法中. 無憶想分別

故

問夫如來法身. 湛然淸淨. 一切衆生*□爲

客塵所蔽. 不得現前. 如今但息攀緣. 定水

澄5淨. 何須衆善. 向外紛馳. 反背眞修. 但成

勞慮. 答無心寂現. 此是了因. 福德莊嚴. 須從

下	欄

緣起. 二因雙備佛體方成諸大乘經無不具

載. 淨名經云. 佛身者. 卽法身也. 從無量功德

智慧生. 從慈悲喜捨生. 從布施持戒忍辱柔

和勤行精進禪定解脫三昧多聞智慧諸波羅

*蜜生乃至從斷一切不善法集一切善法生

如來身. 又云. 具福德故不住無爲. 具智慧故

不盡有爲. 大慈悲故不住無爲. 滿本願故不

盡有爲. 此乃自背圓詮. 不遵佛語. 擬捉涅

槃之縛. 欲比解脫之坑. 栽蓮華*於高原. 植

甘種於空界. 欲心菩提華果. 何6出得成. 所

以云. 入無爲正位者. 不生佛法耳乃至譬如

不下巨海. 不能得無價寶珠. 如是不入煩惱

大海. 則不能得一切智寶

問入法以無得爲門. 履道以無爲先導. 若興

衆善. 起有得心. 一違正宗. 二虧實行. 答以無

得故無所不得. 以無爲故無所不爲. 無爲豈

出爲中. 無得非居得外. 得與無得. 旣非全

別. 爲與無爲. 亦非分同. 非別非同. 誰言一

二. 而同而別. 不□千差. 若迷同別兩門. 卽落

斷常二執. 所以華嚴離世間品云. 知一切法

無相是相. 相是無相. 無分別是分別. 分別是

無分別. 非有是有. 有是非有. 無作是作. 作是

無作. 非說是說. 說是非說. 不可思議. 知心與

菩提等. 知菩提與心等. 心及菩提與衆生等.

亦不生心顚倒想顚倒見顚倒. 不可思議. 於

念念中入滅盡定. 盡一切漏而不證實際. 亦

不盡有漏善根. 雖一切法無漏. 而知漏盡. 亦

知漏滅. 雖知佛法卽世間法世間法卽佛法.

而不於佛法中分別世間法. 不於世間法中